projecte-aina/catalan_government_crawling huggingface dataset:
Les set universitats públiques catalanes i la Universitat de Vic - Universitat Central de Catalunya (UVic - UCC) disposen d'un procediment general de preinscripció universitària com a primer pas per poder accedir als seus estudis.
La preinscripció és un sistema coordinat de distribució dels estudiants que garanteix la igualtat de condicions en el procés d'ingrés i d'admissió al primer curs dels estudis de grau.
Des de l' Oficina d'Accés a la Universitat es gestiona la preinscripció universitària de les set universitats públiques de Catalunya i la universitat Universitat de Vic - Universitat Central de Catalunya.
En canvi, la resta de les universitats privades i la UOC tenen processos de preinscripció propis.
Les universitats privades i la UOC estableixen el seu propi règim d'admissió d'estudiants que presenten diverses característiques comunes, com ara la realització d'una sèrie de proves d'aptitud acadèmica i, fins i tot, en alguns casos, una entrevista personal.
El comitè de selecció de cada universitat determina, finalment, si admet o no l'estudiant.
La Universitat de Vic - Universitat Central de Catalunya (UVic-UCC), tot i ser de caràcter privat, està inclosa en el procediment general de preinscripció de les universitats públiques.
L'excel·lència de les institucions d'educació superior del país, l'adequació de les titulacions que s'ofereixen al mercat laboral, la internacionalització dels estudis de grau i màster universitari...
Aquestes són només algunes de les raons per estudiar a Catalunya!
Presència d'universitats catalanes en el TOP-100 mundial en tots els rànquings per disciplines: arts i humanitats; ciències socials i empresarials; ciències de la vida i medicina; ciències naturals; enginyeria i tecnologia.
El sistema universitari està format per 12 universitats: 7 públiques, 4 privades i una virtual.
Segur que trobes el que estàs buscant!
Tens per escollir un ampli ventall de titulacions oficials (graus i màsters universitaris) estructurades en cinc branques de coneixement: arts i humanitats, ciències, ciències de la salut, ciències socials i jurídiques, enginyeria i arquitectura.
Totes les universitats aposten per la proximitat a l'estudiant i per un model pedagògic que afavoreixi el desenvolupament de les competències dels/de les estudiants.
Totes les titulacions del sistema universitari català estan certificades amb la norma ISO.
A banda de les titulacions generalistes, en el sistema universitari català trobaràs estudis especialitzats en diversos àmbits de coneixement.
Totes les universitats ofereixen estades en empreses per afavorir la inserció professional de l'estudiantat.
Les universitats compten amb programes específics per afavorir les estades d'estudiants a altres països, així com per atreure universitaris d'arreu del món a Catalunya.
Pots matricular-te dels crèdits que desitgis per estudiar al teu ritme.
Una docència de qualitat que es nodreix de l'excel·lent sistema de recerca universitària de Catalunya.
Les universitats aposten per la renovació pedagògica i la millora constant dels processos educatius.
Biblioteques, serveis d'idiomes, instal·lacions esportives, borses de treball, etc.
La preinscripció universitària és un sistema coordinat de distribució dels estudiants que garanteix la igualtat de condicions en el procés d'ingrés i d'admissió al primer curs dels estudis de grau.
Des de l' Oficina d'Accés a la Universitat es gestiona la preinscripció universitària de les set universitats públiques de Catalunya i la universitat privada Universitat de Vic - Universitat Central de Catalunya:
La preinscripció per a aquestes universitats es fa per Internet al portal d'accés a la universitat.
Pel que fa a la resta d' universitats privades catalanes i a la Universitat Oberta de Catalunya, l'admissió es tramita directament a cada universitat, ja que cadascuna estableix el seu propi règim d'admissió d'estudiants:
Com a resultat de l'adaptació i flexibilització dels exàmens PAU-2020 en l'actual situació generada per l'evolució de la pandèmia COVID-19, en relació a l'examen de CIÈNCIES DE LA TERRA I DEL MEDI AMBIENT s'acorda l'estructura següent:
L'examen consisteix a respondre a QUATRE de sis exercicis.
Cal escollir DOS exercicis del BLOC 1 (exercicis 1, 2, 3) i dos exercicis del BLOC 2 (exercicis 4, 5, 6).
Cada exercici del BLOC 1 val 3 punts; cada exercici del BLOC 2 val 2 punts.
En aquest examen es manté la tipologia habitual dels exercicis, els criteris generals d'avaluació i els criteris complementaris, establerts a l'inici del curs actual.
L'examen (part comuna i opció A o B) es puntua entre 0 i 10 punts.
La puntuació màxima de cada exercici s'indica a l'inici de cada pregunta.
La part comuna té una puntuació total de 5 punts i la part optativa té una puntuació total de 5 punts.
En el següent enllaç, pots consultar els continguts de la matèria.
En els exercicis i apartats de les proves es pot recollir qualsevol tipus de contingut de la matèria de 2n curs de Batxillerat (Decret 142/2008, DOGC.
5183, del 29/7/2008), tot i que aquests poden estar fonamentats en els continguts de primer curs.
El format de les preguntes pot ser qüestions obertes, comentaris de text, interpretació de mapes i gràfics, resolució de problemes, etc. Els continguts de les preguntes valoraran el següent:
Dins de cada contingut, les preguntes poden tractar sobre els cinc aspectes següents:
Els ítems generals a avaluar coincideixen amb els objectius de la matèria: el coneixement, la comprensió, l'aplicació, l'anàlisi i la valoració crítica, la lectura, la interpretació i l'elaboració de mapes, les taules i els gràfics.
També has de tenir en compte que es valora el contingut de les respostes (claredat conceptual, ordre lògic i rigor en l'ús de la terminologia científica).
En els problemes es valora l'exposició dels passos seguits (raonaments i càlculs).
Els càlculs s'han de resoldre correctament i sense errades.
Si l'exercici no està totalment resolt es puntua en funció de les parts realitzades.
Les frases amb molts errors poden ser motiu de penalització respecte a la qualificació de la pregunta concreta de la qual formen part.
Per a la realització d'alguns exercicis es recomanable que portis un regle o un escaire d'uns 20 cm de llargada, un transportador d'angles, llapis de colors i una calculadora científica.
A la pàgina de la Comissió de Coordinació de l'assignatura de Ciències de la Terra i el medi ambient, trobaràs més informació sobre els exàmens i les pautes de correcció aplicades.
Com a resultat de l'adaptació i flexibilització dels exàmens PAU-2020 en l'actual situació generada per l'evolució de la pandèmia COVID-19, en relació a l'examen de CULTURA AUDIOVISUAL s'acorda l'estructura següent:
L'examen consta de DOS exercicis, cadascun dels quals conté diverses preguntes.
Exercici 1 (3 punts): respondre a DUES de les tres preguntes plantejades.
Exercici 2 (7 punts): triar entre dues opcions A o B, i respondre a les preguntes corresponents.
En aquest examen es manté la tipologia habitual de les preguntes, els criteris generals d'avaluació i tota la informació addicional, establerts a l'inici del curs actual.
La prova consta d'una part comuna i una part optativa.
Has de respondre tres qüestions concretes de forma breu, per tal de demostrar els vostres coneixements de caràcter històric, teòric, tècnic i un ús adequat de la terminologia apropiada de la matèria.
Aquest exercici es puntua amb 3 punts, 1 punt per cada pregunta.
Part optativa (exercici núm. 2)
Has de respondre una pregunta de caràcter teoricopràctic que demostri el teu nivell de reflexió i capacitat analítica sobre una part del currículum.
D'aquesta manera es vol valorar l'experiència que has obtingut en els diferents àmbits de la matèria durant el batxillerat.
L'estructura d'aquesta part és variable ja que pot tractar-se d'una única pregunta o dividir-se en dues o tres preguntes, totes al voltant del mateix concepte teòric.
Donat que l'exercici núm. 2 ofereix dues opcions i n'has de triar només una, has de tenir en compte que el contingut teòric de cada opció és diferent.
Aquest exercici es puntua amb 7 punts.
Exercici núm. 1: es valorarà la resposta breu i concisa a les preguntes formulades, d'acord amb els següents aspectes:
Exercici núm. 2: el text escrit com a resposta serà valorat d'acord amb els següents elements:
Tant a les respostes de l'exercici 1 com de l'exercici 2, a més de la resposta escrita es demana fer un dibuix.
En aquest cas, es valora el procés de realització i la correcta execució dels dibuixos, d'acord amb els següents aspectes:
Capacitat deductiva i d'atenció:
En el cas específic que la pregunta sigui dibuixar un guió il·lustrat caldrà tenir en compte el següent:
a) Format: la proporció dels dibuixos als guions il·lustrats haurà de ser estàndard (16:9 o 4:3 en TV).
En el cas del còmic, les vinyetes poden modificar el seu format segons criteris compositius i expressius.
b) Informació mínima que han de tenir per cada pla (si es demana):
Es suggereix que portis diferents materials de dibuix, de tècniques seques, per realitzar la part gràfica:
Tingues en compte que no s'accepta l'ús de materials líquids.
En els enllaços de la dreta trobaràs un Model de prova de Cultura audiovisual ajustat a l'actual estructura de l'examen i el Llistat de pel·lícules amb les 12 millors pel·lícules de la història del cinema, triades l'any 1958 amb motiu de l'Exposició international de Brussel·les.
Com a resultat de l'adaptació i flexibilització dels exàmens PAU-2020 en l'actual situació generada per l'evolució de la pandèmia COVID-19, en relació a l'examen de DIBUIX TÈCNIC s'acorda l'estructura següent:
L'examen consisteix a fer DOS dibuixos.
Cal escollir UNA de les dues opcions (A o B) del Dibuix 1 (geometria plana: 4 punts).
Cal escollir UNA de les quatre opcions (A,B,C o D) del Dibuix 2 (dièdric i axonometria: 6 punts).
En aquest examen es manté la tipologia habitual de les preguntes, els criteris generals d'avaluació i els criteris complementaris, establerts a l'inici del curs actual.
L'examen consta de la realització de tres exercicis, corresponents respectivament als blocs 1, 2 i 3.
La suma de les puntuacions dels tres exercicis és de 10 punts.
El contingut de cada exercici correspon respectivament als temes:
Per al dibuix de cada bloc es proposen dues opcions, de manera que el total d'enunciats de l'examen és de sis, dos per bloc.
Has d'escollir un exercici de cada bloc i resoldre'ls a la mateixa pàgina del seu enunciat.
En alguns casos els enunciats es donen amb el dibuix final ja iniciat, per tal d'evitar construccions prèvies innecessàries.
Les matèries corresponents a cada un dels tres blocs es refereixen als següents punts:
En la qualificació de cadascun dels dibuixos es donarà un màxim del 80% de la puntuació corresponent al procés seguit i a la solució correcta.
El 20% restant es destinarà a valorar la qualitat gràfica i la precisió.
El/la corrector/a anotarà en cadascun dels tres exercicis la puntuació i seva justificació i, quan s'escaigui, la indicació d'errors i incoherències.
Criteris generals de qualificació
Criteris específics de qualificació
Pots consultar els criteris complementaris de qualificació, així com un model de prova de dibuix tècnic en els enllaços de la dreta.
Has de realitzar els dibuixos a llapis per la qual cosa has de portar el següent material de dibuix: llapis, goma d'esborrar, regles, escaires, paral·lex, compàs, plantilles de corbes, transportador d'angles.
Pots fer servir calculadora però No s'autoritzarà l'ús de calculadores que portin informació emmagatzemada o puguin transmetre-la..
No es poden usar models de figures geomètriques.
De manera opcional, pots portar un suport d'una mida superior al DIN A3 per aquelles casos en què no poguessis realitzar l'examen en una taula convencional.
Com a resultat de l'adaptació i flexibilització dels exàmens PAU-2020 en l'actual situació generada per l'evolució de la pandèmia COVID-19, en relació a l'examen d'ECONOMIA DE L'EMPRESA s'acorda l'estructura següent:
En aquest examen es manté la tipologia habitual dels exercicis, les orientacions per a l'examen, així com els criteris generals d'avaluació, establerts a l'inici del curs actual.
La prova consta de sis exercicis dels quals només n'has de respondre cinc.
Cada exercici té una valoració màxima de 2 punts.
S'avalua el grau de coneixements sobre la matèria tot valorant la comprensió i el raonament fonamentat en relació a les qüestions plantejades.
No es valora la precisió dels càlculs numèrics i les tècniques concretes.
En el cas dels exercicis numèrics, l'avaluació es basa prioritàriament en els criteris següents:
La qualitat i coherència del comentari sobre el resultat obtingut (argumentació, raonament i/o justificació).
La relació de les dades obtingudes amb altres elements/conceptes o amb altres dades/informacions.
La correcció formal de l'opinió personal de l'alumne/a.
La qualitat de l'expressió, l'ús correcte del vocabulari tècnic i/o específic, l'ús de definicions correctes i la correcció formal de l'escrit.
Addicionalment, es valora l'aplicació correcta de les fórmules, l'encert en l'obtenció del resultat numèric concret i el procés de resolució emprat.
Tot això haurà de subordinar-se als quatre criteris esmentats.
En el cas de les qüestions teòriques, els/les correctors/es avaluen bàsicament:
La definició i/o classificació correcta.
La interrelació de conceptes i la qualitat de l'argumentació i/o justificació emprades.
La utilització d'exemples i/o gràfiques per il·lustrar el concepte o la resposta.
L'establiment de supòsits, principalment quan la pregunta sigui susceptible de ser interpretada o resolta de maneres diferents.
La qualitat de l'expressió i l'ús correcte del vocabulari tècnic específic.
Pots trobar les orientacions per a aquesta prova en l'enllaç situat a la dreta.
Si vols fer les proves d'accés per a més grans de 45 anys o únicament presentar-te a l'entrevista personal de les proves d'accés per a més grans de 45 anys a qualsevol de les set universitats públiques de Catalunya, a la Universitat de Vic-Universitat Central de Catalunya, a la Universitat Ramon Llull, a la Universitat Internacional de Catalunya, a la Universitat Abat Oliba CEU o a la Universitat Oberta de Catalunya has de formalitzar la matrícula de les proves per Internet a portal d'accés a la universitat.
A la sol·licitud de matrícula per a les proves d'accés a la universitat per a més grans de 45 anys, has d'especificar la universitat on vols matricular-te a les proves d'accés.
Si vols accedir a la universitat per la via de més grans de 25 anys i per la via de més grans de 45 anys, i si vols fer ús de totes dues vies, hauràs de matricular-te a les dues proves i abonar les taxes corresponents de totes dues matrícules.
La matrícula de les proves només serà vàlida si en fas el pagament i presentes tota la documentació necessària dins el termini establert.
Si vols accedir a la universitat per la via de més grans de 25 anys i per la via de més grans de 45 anys, i vols fer ús de totes dues vies, hauràs de matricular-te a les dues proves i abonar les taxes corresponents de totes dues matrícules.
Les taxes a abonar per a la matrícula de les proves d'accés a la universitat per a més grans de 45 anys, per a la convocatòria 2020, són:
S'estableix una bonificació del 50% de l'import de la taxa a les persones membres de famílies nombroses i monoparentals de categoria general.
Cal acreditar-ho amb la targeta del Departament de Treball, Afers Socials i Famílies vigent o de l'òrgan de la CCAA corresponent.
Són subjecte d'exempció de pagament de les taxes (100% bonificació) per a la inscripció a la universitat, els col·lectius següents:
El pagament s'ha de fer al portal d'accés a la universitat seguint les instruccions que es troben al web en el moment de la matrícula.
Una vegada formalitzada la matrícula i en cas que sigui necessari presentar documentació acreditativa que justifiqui gaudir d'una bonificació o exempció de les taxes, s'haurà de fer arribar a l' Oficina d'Accés a la Universitat (Via Laietana, 2, 08003 Barcelona) o a les seves seus.
Els exercicis de comentari de text, llengua catalana i llengua castellana són comuns a la prova per a més grans de 25 anys i a la prova per a més grans de 45 anys.
Així doncs, si t'examines de les dues proves d'accés farà un únic examen de comentari de text, un únic de llengua catalana i un únic de llengua castellana.
La prova s'estructura en dues fases:
La fase general té com a objectiu determinar la teva maduresa i idoneïtat per cursar estudis universitaris, així com la teva capacitat de raonament, de comprensió i d'expressió escrita en qualsevol de les dues llengües oficials a Catalunya, a més del coneixement d'una llengua estrangera.
La prova és igual per a tothom.
Llengua estrangera (a triar entre anglès, francès, alemany, italià o portuguès)
La fase específica té com a finalitat valorar les teves habilitats, capacitats i aptituds per seguir i superar estudis vinculats a cadascuna de les branques de coneixement al voltant de les quals s'organitzen els títols universitaris oficials de grau.
Està estructurada en cinc opcions vinculades amb les cinc branques de coneixement en què s'articulen els títols universitaris oficials de grau:
D. Ciències socials i jurídiques
Has d'escollir una de les cinc opcions.
Aquesta fase consta de dos exàmens corresponents a matèries vinculades a l'opció d'accés triada.
En funció de l'opció triada, tindràs preferència per accedir als estudis universitaris vinculats a aquella opció.
Pots consultar a quina branca de coneixement corresponen els diferents títols universitaris oficials de grau al cercador de graus i màsters universitaris.
Si t'examines de dues matèries que siguin coincidents en diferents opcions d'accés, t'hauràs examinat de més d'una opció i, per tant, tindràs preferència d'accés a tots els estudis universitaris vinculats a aquestes opcions d'accés.
Per exemple, si t'examines de física i matemàtiques tindràs preferència d'accés a tots els estudis universitaris vinculats a les opcions B, C i E.
La prova d'accés es convoca una vegada a l'any.
Recorda que disposes d'un nombre il·limitat de convocatòries per superar-la.
NOVES DATES DE PROVES: Les noves dates de les proves queden supeditades a possibles mesures que puguin adoptar les autoritats competents en relació a la COVID-19.
Prova d'accés per a més grans de 25 anys
El lloc de realització de la prova d'accés s'indica en el full de matrícula.
El lloc on es realitza la prova és independent de la universitat on després es vulguin cursar els estudis de grau.
Qualsevol prova superada a una universitat catalana permet l'admissió a la resta d'universitats.
El dia de la prova hauràs de presentar el DNI, el NIE o el passaport i la còpia impresa de la matrícula.
Prova: dimecres 22 de juliol de 2020
Aquest tribunal està adreçat a:
Les persones que vulguin examinar-se a aquest tribunal han de presentar en el termini establert per a la matrícula a l' Oficina d'Accés a la Universitat o a les seves seus, la següent documentació:
La resolució es comunicarà per correu electrònic.
Els estudiants que, el dia de la prova, no puguin examinar-se per una causa justificada hauran d'acreditar aquesta incidència al mateix tribunal ordinari on fa els exàmens o el dilluns següent a l'Oficina d'Accés a la Universitat.
Les incidències objecte de ser acceptades són:
De 8.00 a 9.00 h: Comprovació de dades dels candidats.
D'11.30 a 14.00 h: Exàmens de llengua (catalana, castellana i estrangera).
De 15.00 a 15.30 h: Comprovació de dades dels candidats.
De 15.30 a 18.30 h: Fase específica: els dos exàmens corresponents a les matèries de l'opció triada.
Els estudiants amb necessitats específiques de suport educatiu-NESE (dislèxia, trastorn d'aprenentatge) poden sol·licitar la realització de la prova amb adaptacions específiques (uns criteris de correcció adaptats per a les matèries de llengües i disposen de 30 minuts més per cada examen.
L'estudiant haurà de presentar una sol·licitud a l' Oficina d'Accés a la Universitat (Via Laietana, 2, 08003 Barcelona) o a les seves seus, en els terminis establerts per a la matrícula i la documentació acreditativa de la seva condició (certificació emesa per organisme oficial, plans individuals d'ESO i/o Batxillerat en cas que n'haguessin tingut en algun moment o bé certificat mèdic, etc.) i haurà de fer constar, també, quines adaptacions requereix.
L'Oficina d'Accés a la Universitat comunicarà, mitjançant correu electrònic, la resolució de la sol·licitud.
Si vols fer la prova d'accés per a més grans de 25 anys a qualsevol de les set universitats públiques de Catalunya, a la Universitat de Vic-Universitat Central de Catalunya, a la Universitat Ramon Llull, a la Universitat Internacional de Catalunya, a la Universitat Abat Oliba CEU o a la Universitat Oberta de Catalunya has de formalitzar la matrícula de la prova al portal d'accés a la universitat.
A la sol·licitud de matrícula, has d'especificar:
Si vols accedir a la universitat per la via de més grans de 25 anys i per la via de més grans de 45 anys, i si vols fer ús de totes dues vies, hauràs de matricular-te a les dues proves i abonar les taxes corresponents de totes dues matrícules.
La matrícula de la prova només serà vàlida si en formalitzes el pagament i presentes tota la documentació necessària dins el termini establert.
Les taxes a abonar per a la matrícula de la prova d'accés a la universitat per a més grans de 25, per a la convocatòria 2020, són:
S'estableix una bonificació del 50% de l'import de la taxa a les persones membres de famílies nombroses i monoparentals de categoria general.
Acreditació: targeta del Departament de Treball, Afers Socials i Famílies, vigent o de l'òrgan de la CCAA corresponent.
Són subjecte d'exempció de pagament de les taxes (100% bonificació) per a la inscripció a la universitat, els col·lectius següents:
El pagament s'ha de fer al portal d'accés a la universitat seguint les instruccions que es troben al web en el moment de la matricula.
Una vegada formalitzada la matrícula i en cas que sigui necessari presentar documentació acreditativa que justifiqui gaudir d'una bonificació o exempció de les taxes, l'hauràs de fer arribar a l' Oficina d'Accés a la Universitat (Via Laietana, 2, 08003 Barcelona) o a les seves seus.
La prova d'accés per a més grans de 45 anys es convoca una vegada a l'any.
Disposes d'un nombre il·limitat de convocatòries per superar-la.
Una vegada superada la prova d'accés, si compleixes els requisits pots presentar-te de nou en convocatòries posteriors per millorar la qualificació obtinguda.
Per accedir a la universitat per la via de més grans de 45 anys cal superar la prova d'accés i fer una entrevista personal.
La prova d'accés, un cop superada, té validesa indefinida, mentre que l'entrevista personal, obligatòria i amb resolució final d'apte, només tindrà validesa l'any en què es fa i per accedir a un únic centre-estudi.
La prova per a més grans de 45 anys serà el dissabte 18 de juliol.
Pots presentar-se a la prova d'accés a la universitat per a més grans de 45 anys si reuneixes els requisits següents: